Juris Upatnieks

Juris Upatnieks (dzimis , Rīgā) ir latviešu izcelsmes amerikāņu fiziķis, kurš 1962. gadā kopā ar citu amerikāņu fiziķi Emetu Leitu izgatavoja vienu no pirmajām hologrammām. Viņš ir arī Latvijas Zinātņu akadēmijas ārzemju loceklis.

 Biogrāfija 

Astoņu gadu vecumā 1944. gadā Juris Upatnieks kopā ar vecākiem no Latvijas izceļoja uz Vāciju, pēc tam 1951. gadā devās uz ASV, Akronas pilsētu Ohaio štatā, kur jau bija pārcēlusies Jura vecākā māsa. 1955. gadā Upatnieks beidza vidusskolu kā labākais skolnieks un uzsāka studijas Akronas Universitātē. 1960. gadā šajā augstskolā viņš ar izcilību absolvēja inženieru studiju programmu.

Sešdesmito gadu sākumā Upatnieks sāka strādāt Mičiganas Universitātē militāro radaru laboratorijā. Šajā laboratorijā, kura tagad tiek saukta par Vides pētījumu laboratoriju, tika strādāts pie pilnīgi jauna radara tipa un 1961. gadā Upatnieks kopā ar Emetu Leitu, strādājot pie radaru izveides, atklāja metodi, kā var uzņemt hologrammas, kurās būtu novērsta Denisa Gabora divu attēlu problēma. Taču pirmās publikācijas par šo metodi plašākai sabiedrībai viņi atrādīja 1962. gadā.

1968. gadā Upatnieks apprecējās ar latvieti Ilzi Indusu, kuru satika ASV pilsētā Sietlā. Otrā pasaules kara laikā arī viņas ģimene bija bēgusi no Latvijas. Ilze viņam dāvāja divus dēlus.

1973. gadā Juris Upatnieks kļuva par profesoru Mičiganas Universitātē, kur līdz pat 1996. gadam pasniedzis koherentās optikas kursu.

Juris Upatnieks ir bijis vistuvāk no latviešu zinātniekiem, lai iegūtu Nobela prēmiju par sava darba ieguldījumu hologrāfijas attīstībā.

Viņa vaļasprieki ir lauku tūrisms, sērfošana, burāšana. Kopš 1958. gada Juris Upatnieks ir akadēmiskās vienības "Austrums" biedrs.

 Balvas 

Juris Upatnieks ir ieguvis dažādas balvas par savu ieguldījumu fizikas attīstībā:
 1965. gadā - Roberta Gordona piemiņas balva
 1967. gadā - Tehniskā balva
 1975. gadā - R.V.Vuda balva (R.W.Wood)
 1976. gadā - Holley medaļa (American Society of Mechanical Engineers Holley Medal) par darbu hologrāfijas attīstīšanā
 1976. gadā - labākā ASV izgudrotāja balva
 1999. gadā - LZA Lielās medaļas laureāts
 2007. gadā - Valtera Capa balva (labākais Latvijas izgudrotājs)

 Patenti 
Upatnieks ir ieguvis divdesmit ASV patentus gan hologrāfijā, gan koherentajā optikā. Piemēram, viņš ir patentējis hologrāfisko tēmēkli, kuru izmanto, lai varētu ātri šaut, ja nav laika tēmēt.

Visi Jura Upatnieka patenti, kuri iesniegti ASV patentu birojā (angļu valodā) 

 Reģistrācijas numurs Patents Gads 3506327  Wavefront Reconstruction Using a Coherent Reference Beam 1970 3532407 Spatial Frequency Reduction in Holography 1970 3539241 Method of Imaging Transparent Objects with Coherent Light  1970 3545835 Two-Beam Holography with Reduced Source Coherence Requirements 1970 3548643 Holographic Vibration Analysis Method and Apparatus 1970 3580655 Wavefront Reconstruction 1971 3637313 Method of Imaging Transparent Objects with Coherent Light 1972 3677617 Technique of Holographic Data Reduction Utilizing an Additional Diffusing Structure During Reconstruction 1972 3748048 Method of Detecting Changes in Specular Surface 1973 3838903  Wavefront Reconstruction 1974 3894787 Holograms 1975   4012150 Holographic Light Line Sight 1977 4057317 Hologram Projector 1977 4223975 Aberration Correction of Magnified Holographic Images 1980 4277137 Coherent Optical Correlator 1981 4643515 Method and Apparatus for Recording and Displaying Edge-Illuminated Holograms 1987 4711512 Compact Head-Up Display 1987 5151800 Compact Hologram Displays and Methods of Making Compact Hologram 1992 5483362 Compact Holographic Sight 1996 6674521 Optical Method and System for Rapidly Measuring Relative Angular Alignment of Flat Parts 2004

 Atsauces 

Kategorija:Latviešu fiziķi
Kategorija:Amerikāņu fiziķi
Kategorija:Hologrāfija
Kategorija:Latviešu izgudrotāji
Kategorija:Latvijas Zinātņu akadēmijas Lielās medaļas ieguvēji
Kategorija:ASV latvieši
Kategorija:Rīgā dzimušie